দনিয়া ইউপির ৭নং ওয়ার্ডের মেম্বার মো. মোমেন খান যুগান্তরকে বলেন, আগে এ এলাকাটি কৃষিজমি ছিল। ঢাকা-চট্টগ্রাম সড়কটি মাটি কেটে নির্মাণের সময় থেকে কুতুবখালী থেকে শনিরআখড়া পর্যন্ত খালে পরিণত হয়। সেই থেকে খালের উৎপত্তি। আর এ খাল দিয়ে এলাকার পানি চলাচল করে। খালটি এখন দখল, ভরাট ও ময়লা আবর্জনা ফেলে চলাচল রুদ্ধ করা হয়েছে। খালটি উদ্ধার করে পরিষ্কার-পরিচ্ছন্ন করা জরুরি হয়ে পড়েছে। অন্যথায় জলাবদ্ধতার সমস্যা যাবে না।